## La delegada del Consell a Alacant es reunix amb l’alcalde del Castell de Guadalest

*** Agustina Esteve i Joan Gadea Pons mantenen una primera trobada institucional a l’Ajuntament**

La delegada del Consell a Alacant, Agustina Esteve, ha mantingut una reunió amb l’alcalde del Castell de Guadalest, Joan Gadea Pons.

Els dos han plantejat diverses qüestions relacionades amb este xicotet municipi de la Marina Baixa, la població del qual no arriba als 300 habitants. En este sentit, Agustina Esteve ha destacat el suport del Consell a les poblacions més xicotetes de la Comunitat Valenciana.

Durant la trobada, la delegada del Consell i l’alcalde han abordat algunes necessitats de la localitat, especialment en matèria hídrica i educativa; i han tractat la situació actual del municipi en relació al sector turístic. Castell de Guadalest és un dels pobles més visitats d’Espanya per les seues riqueses històriques i paisatgístiques. El mes d’abril, el municipi va organitzar un programa d’actes per a celebrar els 50 anys des que va ser declarat conjunt històric artístic.

Fecha: 03/07/2024